སྤྱི་ལོ༡༧༡༨རབ་བྱུང༡༢པའི་ནང་སྟོན་པའི་རྒྱལ་ཚབ་བྱམས་མགོན་ངག་དབང་རྒྱལ་མཚན་ཞབས་ཀྱིས་གདན་ས་ཕྱག་བཏབ་གནང་སྟེ་དཔལ་ལྡན་འབྲུག་པའི་བསྟན་པའི་ཆུ་འགོ་ཉིད་དུ་གྱུར།ཕྱིས་སུ་སྤྱི་ལོ༡༩༩༦ཟླ༧ཚེས༢༤ལ་སྐྱབས་མགོན་རྗེ་མཁན་རིན་པོ་ཆེ་དང་སློབ་ལྷན་རྒྱས་རྣམས་དམ་ཚིག་གཅིག་འབྲེལ་གྱི་དབང་གིས་རྒྱལ་བའི་བསྟན་པ་འཇིག་རྟེན་གྱི་ཁམས་སུ་ཡུན་དུ་གནས་ཐབས་ནི་བཤད་སྒྲུབ་ལས་གསུམ་གྱི་འཁོར་ལོ་ལ་རག་ལས་པར་དགོངས་ནས་མི་དབང་སའི་ཚངས་པ་ཆོས་རྒྱལ་བཞི་པ་དཔལ་འཇིགས་མེད་སེང་གེ་དབང་ཕྱུག་མཆོག་གིས་ཞབས་སུ་སྙན་གསན་ཕབ་སྟེ་བཤད་གྲྭའི་སྡེ་ཆེན་མོ་གསར་དུ་བཙུགས་ཏེ་བསྟན་པའི་ཞབས་ཏོག་མི་ལོ་བཅུ་ཕྲག་གཉིས་ཀྱི་རིང་ལ་ལུང་སྡེ་སྣོད་གསུམ་གྱི་འཆད་ཉན་གྱི་ལས་མོ་བགྱིད་དེ་ཆོས་ལ་འདོད་གཉེར་ཅན་གྱི་སློབ་མ་རྣམས་སྡེ་སྣོད་ཀྱི་ཚིག་དོན་ལ་བརྩོན་བཞིན་པ་ལགས་སོ།།